SPRÁVA ZO ZAHRANIČNEJ PRACOVNEJ CESTY
Č. 279/2014 a 280/2014

1.  Účastník ZPC:

Miroslava Slezáková, Mgr. PhD., Múzeum školstva a pedagogiky, Hálova 18, Bratislava, kurátorka, AJ – NJ  
Michaela Gallusová, Mgr., Múzeum školstva a pedagogiky, Hálova 18, Bratislava, kurátorka, AJ – NJ

2.  Zahraničná pracovná cesta:

Česká republika, Brno, 25. – 26. 11. 2014, Filozofická fakulta Masarykovy univerzity v Brne, Ústav archeologie a muzeologie, Oddelení muzeologie, A. Nováka 1, 602 00 Brno, konferencia MUZEO50, spôsob financovania - z rozpočtu CVTI SR.

3.  Rámcový program pobytu:

25.11.2014: príchod do Brna v ranných hodinách, 10:00 – 16:15 konferencia, 18:30 – 21:30 prehliadka Technického muzea v Brne a spoločenský večer
26.11.2014: 9:00 – 15:30 konferencia, odchod do Bratislavy v podvečerných hodinách, príchod do Bratislavy o 17:15

Priebeh pracovnej cesty bol prispôsobený programu konferencie MUZEO50 (program je uvedený na webe http://www.phil.muni.cz/waom/home/konference/program-konference)

4.  Stručný priebeh rokovaní, resp.  študijného pobytu:

Medzinárodná muzeologická konferencia v Brne – MUZEO50 sa konala pri príležitosti 50. výročia zahájenia výučby muzeológie na Filozofickej fakulte Masarykovej univerzity. Konferencia bola koncipovaná do dvoch dní, počas ktorých odzneli príspevky odborníkov z Francúzska, Rakúska, Nemecka, Veľkej Británie, USA, Českej republiky a Slovenska z oblasti muzeológie. Prvý deň bol venovaný vývoju muzeológie ako vedeckej disciplíny. Po odznení príspevkov sa konala spoločná prehliadka expozícií Technického muzea v Brne. Druhý deň odzneli príspevky na tému múzejnej pedagogiky a múzejného výstavníctva, ktoré predstavili nové trendy v oblasti múzejnej edukácie a spôsobe prezentácie múzejných exponátov. Na základe prezentovaného si účastníci konferencie urobili obraz o aktivitách múzeí iných krajín Európy a Spojených štátov amerických a mali možnosť porovnať spôsoby ich práce a uchopenia historickej reality na podklade muzeality.
Vzhľadom na medzinárodné zastúpenie prednášajúcich bola účasť na konferencii veľkým prínosom. Pri oficiálnych rokovaniach i neformálnych rozhovoroch boli nadväzované kontakty pre budúcu odbornú spoluprácu, ktorá by bola pre Múzeum školstva a pedagogiky veľkým prínosom.

5.  Odporúčané závery:

V maximálnej možnej miere uplatniť novo získané poznatky a aplikovať zahraničné trendy v oblasti múzejníctva v Múzeu školstva a pedagogiky. Oboznámiť s nimi aj ostatných spolupracovníkov. Pokračovať v upevňovaní získaných kontaktov.

6.   Prehľad prinesenej dokumentácie a miesto jej uloženia

Informačné materiály Filozofickej fakulty Masarykovej univerzity v Brne, Ústavu archeologie a muzeologie, Oddelení muzeologie a Technického muzea v Brne. Materiály sú kolegom k dispozícii na požiadanie na pracovisku (Múzeum školstva a pedagogiky).

7.   Osobitne vyhodnotený očakávaný prínos ZPC

Nadviazanie osobných kontaktov s viacerými svetovými odborníkmi v oblasti teoretickej a aplikovanej muzeológie. 

8.    Spôsob zverejnenia výsledkov ZPC, prenos získaných informácií

Získané informácie budú použité v ďalšej činnosti Múzea školstva a pedagogiky.

Súhlasím so zverejnením správy na internete

Správu vypracoval: Michaela Gallusová		                  ......................................
		          Miroslava Slezáková			      ......................................
Dátum: 2.12.2014
								
Správu schválil:  prof. RNDr. Ján TURŇA, CSc., generálny riaditeľ  ......................................